
INTRODUCERE 



Cei care studiaza teologia, cu siguranta, au auzit vorbindu-se despre teologia lui 
Rudolf Bultmann, un teolog protestant cunoscut mai ales pentru faimosul program 
de demitizare a Noului Testament. Ajunge astfel sa nege, oarecum, existenta lui Isus 
istoric sustinand ca important este Kerigma, predica sa. Important la Cristos este ca 
a schimbat istoria, ca a mantuit omenirea si astfel am devenit cu totii justificati prin 
credinta. 

Pentru a intelege mai bine teologia cristologica al lui Bultmann este nevoie de 
mult studiu. Prezenta lucrare isi propune sa dea un raspuns la aceasta problema si sa 
ne introduca, astfel in universul teologiei protestante dar si in viata religioasa a 
teologului. Acest lucru se va realiza in mai multe puncte: mai intai ne este 
prezentata situatia generala a teologie moderne, in care se incadreaza teologia 
bultmanniana. 

Pentru a-1 intelege pe Bultmann este nevoie sa-i cunoastem biografia. De aceea 
urmatorul punct va trasa cateva din punctele cele mai importante ale vietii si operei 
teologului. Dupa aceste elemente preliminarii lucrarea se axeaza pe analiza exacta a 
teologiei sale. Se va observa ca premisa de la care pleaca Bultmann este faptul ca 
Noul Testament nu mai este inteles de catre popor datorita faptului ca are un limbaj 
greu si puternic mitizat. Iar acest limbaj trebuie demitizat, iar demitizand-ul se 
ajunge chiar la negarea celor mai importante adevaruri de credinta: intruparea, viata, 
patima, moartea si invierea lui Isus. Si acest lucru distruge insasi esenta 
crestinismului. De aceea, conclude Bultmann nu este important Isus istoric ci 
Cristos eel predicat care ne-a schimbat viata. Importanta este kerigma si rolul ei 
existential pentru fiecare om care crede. 

Ultima parte prezinta reactia lui Ernst Kasemann, un teolog protestant, si 
binecunoscutul Joseph Ratzinger, actualul papa Benedict al XVI-lea. 

1. Teologia moderna 

De-a lungul istoriei a existat o dilema cu care s-au ocupat teologii: Isus sau 
Cristos? 

O prima metoda de cercetare a fost metoda „istoricitatii", care in sensul strict al 
cuvantului , desemneaza o forma de gandire care sustine o limitare la 
„documentabil", si de aceea sustrage credinta din cercetare. O a doua metoda, si ea 
inacceptabila, reduce cercetarea doar la ceva ce se poate „proba". Astfel tezele care 
ni se ofera nu sunt altceva decat expresia unui mod personal de a privi lumea. Apare 
astfel o a treia metoda care incearca sa insature cu totul dilema istoricitatii si de o 
considera superflua. Aceasta metoda este intalnita in filozofia lui Hegel si in 
teologia lui Rudof Bultmann. 

Teologia moderna se invarte in jurul persoanei lui Isus si al lui Cristos. Incepe, 
mai intai, prin a-1 abandona pe Cristos, indreptandu-se spre Isus si considerandu-1 ca 



fiind accesibil din punct de vedere istoric, pentru ca apoi, odata cu Bultmann, 
punctul culminant al teologie sa se reorienteze spre Cristos. 

1.1. Teologia liberala: de la Cristos la Isus 

Este aceea teologie in care s-a format si Bultmann si care, asemenea multor 
cercetari stiintifice se orienteaza spre persoana lui Isus istoric. Harnack la inceputul 
secolului XX, prin lucrarea sa Das Wesen des Christentums 1 face o afirmatie care 
parea sa rezolve controversele dintre crestini si necrestini, dar nu numai: „Nu Fiul, 
ci numai Tatal isi are locul in Evanghelie, asa cum a predicat-o Isus". Daca Fiul 
apartine numai catorva, Tatal le apartine tuturor si toti ii apartin lui. Acolo unde 
credinta a dezbinat , iubirea poate reface unitatea. Isus impotriva lui Cristos 
inseamna: la o parte cu dogmele, inapoi la iubire. Faptul ca Isus predicatorul a fost 
transformat in Cristos eel predicat si care acum pretinde credinta in el si devine 
dogma, a realizat in istorie o ruptura decisiva. Isus proclamase mesajul non- 
doctrinar al iubirii si in aceasta consta marea revolutie prin care el a zdrobit platosa 
ortodoxiei farizaice, intaurand an locul cultului „drept" simplitatea increderii in 
Tatal, fratietatea dintre oameni si voactia comuna la o singura dragoste. Dar in timp 
ce Harnack isi proclama teoriile, Bultmann isi incepe si el programul teologie, care, 
este in opozitie cu cea a lui Harnack. 

Tot in acea perioada apa multe monografii s biografii a persoanei lui Isus istoric, 
care de multe ori sunt imbracate cu fabulatii si nu tin cont de credinta, si care fie il 
reduc pe Isus la un sumplu „barbat din Nazaret", fie il exalta atat de mult incat 
devine „o fata morgana" un vis romantic al unui romancier sau poet. 

1.2. Rudolf Bultmann: de la Isus la Cristos 

Bultmann alege o alta metoda de cercetare care il duce spre aceentuarea 
persoanei lui Cristos predicat, spre Kerygma. Isus are importanta doar prin sumplul 
fapt ca a existat. In rest, credinta nu se raporteaza la ipotezele cercetarii istorice a lui 
Isus care nu au nici o certitudine istorica, ci doar la datul verbal al predicii, prin care 
i se deschide existentei inchise a omului calea spre ceea ce ii este propriu. Astfel nu 
Isus este important ci Cristos eel predicat, care trebuie sa ne schimbe viata. Dar sa 
privim mai indeaproape viata si programul teologico-cristologic al lui Bultmann 2 . 

2. Viata Teologului Rudolf Bultmann 



1 Esenta cre§tinismului 

2 Cf. J. Ratzinger, Einfiihrung in das Christentum. Vorlesingen iiber das Apostolische 
Glaubensbekenntnis, Kosel-Verlag GmbH & Co., Miinchen 1968; trad, romana, Introducere in 
crestinism. Prelegeri despre Crezul apostolic. Cu un nou eseu introductiv. Sapientia, Ia§i 2004, 
136-139. 



Rudolf Butmann s-a nascut pe 20 august 1884 in Wiefelstede, Germania. A fost 
profesor de exegeza a Noului Testament in Malburg (1912), Breslau (1916), 
Giessen (1920), iar din 1921 la Malburg (unde este coleg cu Hedegger). Moare pe 
30 iulie 1976. De-a lungul vietii sale a scris aproximativ 19 lucrari de teologie. 
Dintre acestea amintesc: Die Geschichte der synoptichen Tradition 3 (1921), Jesus 4 
(1926) si Neues Testament und Mytologie 5 (1941). 

Bultmann este cunoscut ca un mare personaj al protestantismului german al 
secolului XX si dar si sub numele de „teologul demitizarii" 6 . 

3. Teologia 

Ca o premisa a telogiei sale, Bultmann pleaca de la ideea ca textele Noului 
Testament a o incarctatura mitologica foarte mare si de aceea este foarte greu sa fie 
acceptat si inteles de omul din timpul nostru. 

Ca teolog, Bultmann si-a propus sa realizeze unitatea teologiei istorice si a 
teologiei sistematice sau, ca sa fim mai precisi, unitatea interpretarii biblice pe baza 
metodei istorico-critice si a prezentarii sistematice a intelegerii credintei (= glauben 
und verstehen). 

Ca metoda, se foloseste de mijloacele analizei existentiale, indeosebi de filozofia 
lui Heidegger si a lui Kant. 

Bultmann isi propune sa raspunda la doua intrebari: „Cine este Isus"? (analizand 
kerigma care vorbeste despre el) si a doua: „in ce raport se a-fla credinta noastra cu 
acest Isus?," ceea ce il obliga sa aprofundeze esenta credintei. 

Ca reprezentant al „teologiei dialectice", ca acela care-si propusese depasirea 
radicala a istoricismului teologie, Bultmann ia, asadar, ca obiect al investigatiei sale, 
nu numai critica literara a evangheliilor, ci si ambientul religios in care a aparut 
crestinismul primar, precum si influxul pe care 1-a avut asupra acestuia. Asa ajunge 
la conceptia sa despre mit, ca mod de exprimare a unei interpretari precise a 
existentei umane. Ideea demitizarii evangheliilor de toate imaginile mitologice 
folosite la redactarea lor este adanc ancorata in gandirea sa teologica 7 . 

Dar pentru a intelege mai bine acest lucru trebuie sa avem clar in minte ceace 
intelege Bultmann prin mit. 

3.1. Mitologia Noului Testament 

Bultmann intelege prin mit un mod de a exprima o interpretare foarte precisa a 
existentei umane: omul se vede incercuit de numeroase puteri si isi exprima propria 

3 Istoria traditie sinoptice - lucrare prin care introduce istoria formelor. 

4 Isus - lucrare prin care al prezinta pe Isus in forma existentiala. 

5 Noul Testament si mitologia - prezinta manifestul despre demitizare. 

6 Cf. H Conzelmann., „Rudolf Bultmann" in Mysterium salutis. Xll.Supplemento, 265. 

7 Cf. E. Ferent, Isus Cristos, Cuvdntul lui Dumnezeu intrupat pentru mdntuirea omului, 
Sapientia, Iasi 2004, 127-128. 



conditie prin imagini si povestiri mitice, in care puerile existentei sale sunt 
concretizate in personaje ce stau sa se confirme in realitate. Mitul are mai multe 
aspecte. Bultmann il priveste ca o provocare a faptului de a fi aplicat asupra Noului 
Testament 8 . Prin intrupare, prin semnele lui Isus, prin inviere etc, ucenicii s-au 
gandit sa exprime impresia profunda pe care Isus o facuse asupra lor. Ei au incercat 
sa arate ca au gasit in Isus un om care a trait o viata model de incredere si credinta 
in Dumnezeu. intruparea insa este mitologica. Ideea ca Dumnezeu a devenit om in 
sensul strict al cuvantului este complet incredibila si absurda. 

Conceptiile teologice gasite in Evanghelii reprezinta meditatiile, reflectiile lor in 
legatura cu persoana lui Cristos, nu invataturile pe care le-a dat el. Nu a existat un 
Fiu metafizic al lui Dumnezeu. Daca a existat cat de cat o asemenea idee, ea a fost 
aceea ca Dumnezeu 1-a adoptat pe Isus 9 . 

In mit isi gaseste expresia credinta ca lumea pe ca-re o cunoastem si care este la 
indemana noastra, credinta ca lumea in care traieste omul nu-si are ratiunea de a fi 
in ea insasi, credinta potrivit careia cauza si limitele lumii se afla in afara a ceea ce 
cunoastem si este la indemana noastra. Omul, asadar, conform acestei credinte, e 
condus si urmarit de unele forte sinistre, hegemonice, amenintatoare, care sunt 
cauza si limita lui si a lumii. Altfel spus, mitul exprima convingerea ca omul nu 
dispune de el insusi: ca el nu numai ca este conditionat in interiorul lumii cunoscute, 
dar, mai ales, ca e dependent de acele forte hegemonice care stau dincolo de cele 
cunoscute si ca tocmai in aceasta dependents poate gasi libertatea de fortele 
cunoscute de el 10 . 

Metafizica (despre aceasta are un concept kantian), consta in tendinta de a 
obiectiviza, adica de a exterioriza si materializa formele sau starile noastre 
subiective mentale, recunoscandu-le si atribuindu-le o valoare obiectiva in afara 
mintii noastre. 

La Kant, ideile se deosebesc de categorii: categoriile au ca materie fenomenele, 
care sunt percepute de sensibilitate, ceea ce face ca judecatile mintii sa aiba valoare 
obiectiva. Ideile, dimpotriva, nu au un real obiect: voiesc sa ajunga la vovjieva, dar 
acestea nu sunt percepute de sensibilitate. Aceasta tensiune pe care o 
experimenteaza omul intre voufieva si (paivdjieva constituie antinomiile lui Kant. 

Aceasta mentalitate mitico-metafizica este aceea care, dupa parerea lui 
Bultmann, a conlucrat la compunerea textelor neotestamentare 11 . Pentru a intelege 
mai bine problema mitului si modul in care a fost inteleasa de Bultmann iata un text 
evocabil de la inceputul lucrarii sale numite: Noul Testament §i mitologia: 



8 Cf. Conzelmann H., „Rudolf Bultmann", 265. 

9 Cf. E. Ferent, Isus Cristos, Cuvdntul lui Dumnezeu intrupat pentru mdntuirea omului, 128. 

10 Cf. R Bultmann., Nuovo Testamento e mitologia. II manifesto della demitizzazione, GDT 41, 
Queriniana, Brescia 1970, 119-120. 

11 Cf. E. Ferent, Isus Cristos, Cuvdntul lui Dumnezeu intrupat pentru mdntuirea omului, 128- 
129. 



Imaginea neostestamentara despre lume este mitica. Lumea apare impartite pe trei 
planuri:in centru se gaseste pamantul, deasupra se afla cerul si dedesupt este iadul. 
Cerul este locuinta lui Dumnezeu si a creaturilor ceresti, ingerii, lumea subterana, 
infernul, este sediul sau locul chinurilor, locul fortelor hegemonice malefice. 
Lumea, pamantul este locul trudei, al muncii cotidiene, dar si teatrul actiunii 
fortelor supranaturale ale lui Dumnezeu si ale ingerilor sai, ale Satanei si ale 
demonilor sai. Fortele supranaturale actioneaza asupra evenimentelor umane, 
asupra gandirii, asupra vointei si a vietii omului: minunile n-au nimic neobisnuit. 
Omul, nefiind patron, nedispunand de sine insusi, demonii pot pune stapanire pe 
el, iar Satana ii poate insufla ganduri rele. Dar si Dumnezeu poate influenta 
gandirea si vointa omului, il poate face sa contemple vedenii ceresti, sa-1 
determine ca sa-i asculte cuvantul care porunceste si mangaie, ii poate darui forta 
supranaturala a Spiritului sau. Istoria intreaga nu parcurge un drum continuu si 
regulat, ci primeste si ea un impuls si o orientare de la aceste forte supranaturale. 

(...) Acestei imagini mitice despre lume ii corespunde modul in care este expus 
evenimentul mantuirii, care formeaza adevaratul continut al predicii 
neotestametare. Aceasta predicare se exprima printr-un limbaj mitic: sfarsitul 
timpurilor a sosit deja, „cand timpul s-a implinit" Dumnezeu 1-a trimis pe Fiul 
sau. Acesta, care are o preexistenta divina, apare in lume ca om; moartea sa pe 
cruce, careia i se supune ca un pacatos, constitue rascumpararea pacatelor 
oamenilor; invierea sa marcheaza inceputul catastrofei cosmice care este 
anihilata de moarte, moarte introdusa in lume de Adam. Fortele demonice care 
actionau in lume si-au pierdut puterea. Cel inviat care s-a inaltat la cer, de-a 
dreapta lui Dumnezeu, a devenit Domn si Rege. El se va intoarce, pe norii 
cerului, pentru a termina lucrarea de mantuire; atunci va avea loc invierea 
mortilor si a dreptilor, si pacatul, moartea si orice suferinta va fi invinsa. Toate 
acestea se vor intampla destul de repede: Paul crede ca deja traim aceste 
evenimente 12 . 

Bultmann sustine ca autorii scrierilor sfinte obiectivizeaza, materializeaza si 
ipostaziaza deseori sentimentele, simtamintele lor interioare subiective, dandu-le 
numele de ingeri sau spirite binefacatoare, cand e vorba de impulsuri si sentimente 
bune, ori de demoni sau spirite malefice, cand e vorba de impulsuri rele. 
Atribuindu-le acestora o existenta autonoma, scriitorii sacri deduc ca deasupra 
noastra ar exista un cer populat de o ierarhie de ingeri si de fiinte supranaturale, sub 
stapanirea atotputernica a lui Dumnezeu, iar sub noi, un infern plin de spirite 
malefice. 

O data stabilit caracterul mitico-metafizic al limbajului biblic, Bultmann se 
intreaba: Kerigma sau Vestea crestina poate sa mai pretinda omului de azi sa 
accepte ca adevarata viziunea mitico-metafizica a lumii? 13 Omul mai poate intelege 
sensul Scripturii? Raspunsul la aceasta intrebare nu poate fi decat negativ: „E o 



Rudolf Bultmann, Nuovo Testamento e mitologia..., 103-105. 



pretentie absurda si negativa" 14 . Este, mai intai absurda, deoarece viziunea mitica nu 
este de fapt specific crestina, dar este pur si simplu viziunea care se avea despre 
lume in epoca arhaica, care nu cunostea si nici nu primise inca amprenta gandirii 
stiintifice moderne. Apoi este imposibila, deoarece o viziune despre lume nu devine 
proprie pe baza unor decizii existentiale, dar este oferita omului in concreta sa 
situatie istorica. Asadar, pentru omul modern, conceptia mitica despre lume si 
reprezentarile escatologice ale rascumparatorului si ale rascumpararii sunt 
depasite 15 . De aceea, conchide Bultmann, este nevoie de o demitizare prin care sa 
descopere sensul sau semnificatia aprofunda a textelor aflate sub reprezentare 
mitologica. 

Constatand distanta culturala dintre lumea secolului intai si aceea din secolul 
XX, si preocupat de a reusi sa faca reala, realitatea despre care vorbeste Scriptura 
omului contemporan, Bultmann a insistat asupra precomprehensiunii necesare 
oricarei comprehensiuni si a elaborat teoria interpretarii sau analizei existentiale a 
scrierilor NT. Sprijinindu-se pe gandirea lui Heidegger, afirma ca exegeza unui text 
biblic nu este posibila fara „presupunerile" care conduc comprehensiunea. 
Precomprehensiunea este bazata pe raportul vital dintre interpret si faptul despre 
care vorbeste textul. Pentru a evita subiectivismul, este necesar ca 
precomprehensiunea sa se lase aprofundata si imbogatita, chiar modificata si 
corijata, de catre ceea ce spune textul. Punandu-si problema conceptualitatii juste 
care sa defmeasca modul de a pune intrebarile plecand de la care textele Sfintei 
Scripturi pot fi intelese de omul de azi, Bultmann pretinde ca ar gasi raspunsul in 
analitica existentiala a lui Heidegger. Existentialurile heideggeriene ar avea 
dimensiuni universale si ar oferi structurile si conceptele cele mai potrivite pentru 
intelegerea existentei umane revelate in mesajul Noului Testament 16 . 

3.2. Demitizare 

„Demitizare" este un concept in jurul careia s-a desfasurat o disputa care, in 
anumite momente, a atins un nivel ridicat si in cursul careia s-au dezbatut temele 
fundamentale ale credintei crestine: Dumnezeu, revelatia, filiatiunea divina a lui 
Isus, crucea si invierea, minunile, Cuvantul lui Dumnezeu, Biblia, etc. Putem 
pretinde ca termenul ca termenul a fost disputat, de multe ori, in discutiile publice, 
dar este mai bine inteles in legatura cu conceptia teologica bultmaniana 17 . 



13 Cf. E. Ferent, Isus Cristos, Cuvantul lui Dumnezeu intrupat pentru mdntuirea omului, 130- 
131. 

14 Rudolf Bultmann, Nuovo Testamento e mitologia..., 106. 

15 Cf. Rudolf Bultmann, Nuovo Testamento e mitologia..., 106-107. 

16 Cf. Comisia Biblica PontificalA, lnterpretarea Bibliei in Biserica (21.9.1993), ITRC, Ia§i 
2000. EV 13/2982-2983. 

17 Cf. H Conzelmann., „Rudolf Bultmann", 265. 



Prin termenul „demitizare" Bultmann intelege un procedeu hermeneutic care 
analizeaza textele si expresiile mitologice in functie de continutul lor real 18 . 

Bultmann sustine ca insasi Noul Testament invita la o critica textuala deoarece in 
modul sau de prezentare unele pasaje nu concorda cu altele si altele apar ca fiind in 
contradictoriu. Contradictorie este prezentarea chenozei preexistentei (Fil 2,6-11) si 
raportul cu minunile sale, prin care se demonstreaza ca el este Mesia; contradictorie 
este ideea preexistetei ca si parte a fecioriei Mariei. Se contrazic si evenimetul 
credintei in creatie si apartenenta sa la conducerea lumii (ICor 2,6). 

Omul, de o parte este vazut ca o entitate cosmica, pe de alta ca o persoana 
autonoma care poate sa decida sa se salveze sau sa se piarda. De aici faptul ca, pe 
cand multe pasaje ale Noului Testament sunt accesibile in mod direct omului de azi, 
altele raman incomprehensibile si mute. De aceea rezulta ca demitizarea se 
concretizeaza deja in interiorul Noului Testament 19 . 

In urma demitizarii Bultmann ajunge la mai multe concluzii: invierea lui Isus nu 
este un eveniment istoric, ci un mit, o prezentare mitica a unui erou care rasare din 
reorientarea omenirii savarsite de Cristos. Miturile escatologice ale judecatii si 
sfarsitului lumii evidentiaza gravitatea situatiei omului care este responsabil de 
irepetibila sa existenta traita incontinuu in fata mortii. El indeparteaza de la figura 
lui Cristos tot ceea ce este extraordinar, supranatural, adica tot ceea ce, dupa parerea 
sa, este fructul mentalitatii mitice a autorilor Noului Testament. In afara semnelor 
minunate savarsite de Cristos in timpul vietii sale publice, sunt demitizate, 
reinterpretate si nasterea sa feciorelnica, invierea si inaltarea sa la cer. in acest mod, 
Bultmann nu numai ca-1 priveaza pe Isus de originea si functia sa supranaturala, 
divina, si de operele sale miraculoase, semne ale dumnezeirii sale, dar merge pana 
acolo incat, probabil, pune la indoiala insasi existenta istorica a lui Cristos. La 
Bultmann conteaza numai Cristos al credintei si Kerigma Bisericii. In „teologia sa 
dialectica," punctul de referinta nu este „Isus istoric," ci Isus al credintei, iar 
credinta la el, se intemeiaza numai pe mesajul sau kerigma lui Isus 20 . 

In baza cercetarii si a interpretarii existentiale istorice, „despre viata si 
personalitatea lui Isus noi nu putem sa stim nimic sigur, fie pentru ca izvoarele 
crestine nu s-au interesat de asa ceva, fie pentru ca nu exista alte izvoare despre 
Isus" 21 . 

Cu toate acestea Bultmann adauga faptul ca nu putem nega existenta istorica a lui 
Isus deoarece el este la originea kerigmei istorice al carei prim stadiu tangibil il 
reprezinta comunitatea palestiniana primara. El accentueaza un singur lucru la Isus: 
mesajul sau, kerigma. Opera lui Cristos consta esential in predica, in vestirea 
imparatiei lui Dumnezeu, care este un nou mod de a intelege raporturile dintre om si 

18 Cf. Rudolf Bultmann, Nuovo Testamento e mitologia..., 237. 

19 Cf. Rudolf Bultmann, Nuovo Testamento e mitologia..., 121-122. 

20 Cf. E. Ferent, Isus Cristos, Cuvdntul lui Dumnezeu intrupat pentru mdntuirea omului, 1 32- 
133. 

21 Cf. R Bultmann., Gesu, Queriniana, Brescia 1972, 30 ss. 



Dumnezeu. Esenta mesajului crestin sta in revelarea unui mod nou de viata acordat 
omului si un nou mod de a-si intelege viata: „Cuvintele lui Isus voiesc sa conduca 
omul ca sa devina constient de caracterul absolut al revelatiei si al exigentei divine; 
ele arata ca nu se poate urma in acelasi timp vointa lui Dumnezeu si interesele 
proprii" 22 . Acesta problema este exprimata si intr-o alta carte a sa: Iesus Christus 
und die Mythologie: Cuvantul lui Dumnezeu cheama omul sa renunte la egoismul 
sau si la siguranta iluzorie pe care si-a construit-o. II cheama sa se indrepte spre 
Dumnezeu, care este dincolo de lume si peste gandirea stiintifica. il cheama in 
acelasi timp ca sa regaseasca adevaratul sau eu. Eul omului, de fapt, viziunea sa 
interioara, existenta sa personala, sunt si ele dincolo de lumea vizibila si de gandirea 
rationala. Cuvantul lui Dumnezeu interpeleaza omul in existenta sa personala si, 
astfel, il face liber de preocuparile si angoasele care-1 sufoca, cand uita de 
„Dincolo" 23 . 

Cristos, asadar, nu este vazut atat ca unicul rascumparator, ci ca revelator, ca un 
simplu rabbi sau invatator al credintei simple in Tatal, ca acela care reveleaza 
omului un nou tip de existenta, care nu este o preexistenta, atat a fi pentru altii al lui 
Bonhoeffer, cat a fi pentru Dumnezeu, care supune total orice gandire si voire a 
noastra. Cristos ne vine in intampinare numai prin cuvantul predicii si in nici un alt 
mod. Kerigma ne invita la credinta, la ascultarea credintei in fata interventiei lui 
Dumnezeu. Revelatia este un discurs adresat omului, care ii pune in lumina conditia 
sa de pacatos inaintea lui Dumnezeu, caruia Dumnezeu ii ofera gratuit dreptatea sa. 
Credinta este in acelasi timp intelegerea revelatiei si a propriei existente 24 . 

Din punct de vedere al credintei personale a omului punctul de referire nu este 
Isus istoric ci mai degraba Cristos viu, „cel de azi". Credinta, de fapt, se 
fundamenteaza in mod unic pe invierea lui Isus. Invierea nu este un eveniment 
istoric ci se descopera doar prin credinta. Credinta nu este un fenomen al acestei 
lumi pe care toti vor s-o inteleaga. Individul nu este pus in fata unei entitati care 
genereaza „crestinismul" ci in fata cuvantului care astazi il interpeleaza. Aici se 
poate intelege reforma lui Bultmann: concertrarea tuturor tematicilor teologice 
asupra justificarii prin credinta. Credinta nu consta in acceptarea generica a 
crestinismului, ea exista doar in constanta ascultare a acestui ultim cuvant, prin care 
Dumnezeu ma declara drept dar pacatos. Predicarea este in mod exclusiv vestirea 
crucii ca un act salvific al mantuirii. 

Credinta nu este om schimbare ontologica a existentei. Crestinul traieste in 
acelasi mod ca si necredinciosul si se afla in aceeasi situatie ontologica. Ceea de 
este diferit este modul in care se intelege pe sine, ca eel care provine din Cuvantul 
care justifica. In mod concret: ca pacatosi, crestinul si necrestinul sunt in aceeasi 
situatie in fata lui Dumnezeu. Singurul privilegiu al crestinului este este acela al 

22 Cf. R Bultmann., Gesu, Queriniana, Brescia 1972, 97. 

23 Cf. R Bultmann.. Jesus Christus und die Mythologie, 208. citat de E. Ferent, Isus Cristos, 
Cuvantul lui Dumnezeu intrupat pentru mdntuirea omului, 133-134. 

24 Cf. E. Ferent, Isus Cristos, Cuvantul lui Dumnezeu intrupat pentru mdntuirea omului, 134. 



crucii, acela al actului salvific, care trece la toti, pentru cS toti sunt pScStosi. 
Credinta este o privare radicals de orice siguranta si in acelasi timp o eliberare. Ea, 
de fapt, mediazS comunicarea din partea lui Dumnzeu, de aceea omul nu are nevoie 
de o altS siguranta. §i a avea o siguranta de acest gen inseamnS sa te pui la 
adapostul lui Dumnezeu si sa incerci o forma de autojustificare impotentS care 
acum este depSsit de actul salvific al lui Dumnezeu. Eu sunt pus intr-un raport liber 
cu Dumnezeu si chiar cu lumea. Mantuirea nu vine din lume: vine din afara lumii. 
Astfel, lumea este din nou calificatS prin ceea ce este in mod originar: nu este factor 
al mantuirii dar spatiu unde omul trSieste; sau in termeni teologici, creatie a lui 
Dumnezeu. 

Credinta nu provine din lume, dar nu este o fugS spirituals de lume: are locul ei 
in lume. Diversitatea lumii stS in libertate, care, face posibilS iubirea 25 . 

4. Reactii la adresa telogiei lui Bultmann 

4.1. Biserica protestantd: Ernst Kdsemann 

Kasemann nu este satisfacut de pozitia lui Bultmann ci preferS o cale de mijloc 
intre rationalism, care a facut din Isus un simplu om, si supranaturalism, care admite 
supranaturalul vietii lui Isus, trasformandu-1 intr-un Beioc; avep. 

Minunile nu oferS o baza solida pentru credinta deoarece Isus nu este un simplu 
magician ci un Kyrios. Pe de alta parte, viata pamanteasca a lui Isus are o 
importantS pentru credinta, in masura in care Biserica primarS nu a voit ca 
mitologia sa ocupe locul istoriei sau sa fie un inlocuitor ceresc al omului din 
Nazaret. In concluzie, crucea si invierea lui Cristos ocupS un loc central in credinta 
noastrS. 

Mt, Mc si In asimileaza istoria in kerigma, subliniind continuitatea lui Isus cu 
Cristos si pastreaza aspectul istoric al lui Isus. Ideea lui Luca despre Isus este una 
„istorica" in masura in care Luca transforma escatologia in „Istoria mantuirii". 
Revelatia nu este ceva teoretic, dar se manifests in masura in care inunda istoria si 
se confirma in istorie. Pe de altS parte a istorie, Revelatia poate fi acceptatS sau 
respinsS, in timp ce istoria poate fi neglijatS dar nu respinsS. Chiar si evanghelia lui 
loan, cu aspectul sSu anti-docetist, nu poate sS nu sublinieze c& Isus Cristos 
„provine din carne". 

Viata lui Isus este parte constitutivS a credintei noastre pentru cS Cristos al 
credintei si Isus al istoriei este o singurS persoanS 26 . 

4.2. Biserica catolicd: Joseph Ratzinger 



25 H Conzelmann., „Rudolf Bultmann", 268-269. 

26 Cf. Prosper Grech, Gesii storico e Ermeneutica Esistenziale, Pontificia Universita Gregoriana. 
Pontificio Istituto Biblico, Roma 1973, 21. 



Ratzinger nu poate accepta teologia lui Bultmann si sustine ca prin intrupare a 
avut lor o imbinare intre logos si sarx, intre sensul istoriei si configuratia ei 
concreta. Ratiunea, care sustine intreaga existenta s-a intrupat, adica a intrat pe 
scena istoriei si a devenit unul dintre actorii ei care chiar a schimbat istoria. Omul 
istoric Isus este Fiul lui Dumnezeu, iar Fiul lui Dumnezeu este Omul Isus. 
Dumnezeu se descopera oamenilor prin oameni, mai concret, prin acel om prin care 
existenta umana isi capata forma sa defmitiva, si care, tocmai prin aceasta, el este, 
in acelasi timp, si Dumnezeu insusi 27 . 

Acceptarea credintei nu este acceptarea unui sistem ci acceptarea unei persoane, 
care este insasi Cuvantul. Persoana lui Isus este invatatura sa, iar invatatura sa este 
el insusi. Credinta crestina, adica credinta in Isus Cristos, este, de aceea, o adevarata 
credinta personala 28 . Intelegerea credintei de catre crestini se realizeaza astfel: 
„crestinii, pornind de la cruce, ajung sa recunoasca in eel rastignit identitatea dintre 
persoana, cuvant si opera" 29 . 

CONCLUZIE 

Rudolf Bultmann a fost un teolog protestant care prin teologia sa a trezit o 
„revolutie" in randul teologilor, atat catolici cat si protestanti. Prin teologia sa a 
trecut de la Isus la Cristos, acest lucru ca si reactie la teologia liberals care 1-a 
exaltat prea mult pe Isus istoric in detrimentul lui Cristos al credintei. 

Isi incepe teologia cu premisa ca Noul Testament, folosind un limbaj mitizat, nu 
mi poate fi inteles de oamenii din ziua de azi. In lucrarea sa Nuovo Testamento e 
mitologia. II problema della demitologizzazione analizeaza fiecare eveniment al 
kerigmei ajungand la concluzia ca fiecare moment din viata lui Isus are o puternica 
incarcatura mitica. §i pentru a rezolva acest lucru propune faimoasa demitizare a 
Noului Testament. Prin termenul „demitizare" Bultmann intelege un procedeu 
hermeneutic care analizeaza textele si expresiile mitologice in functie de continutul 
lor real. Demitizand Noul Testament ajunge la concluzia ca Isus istoric, si faptele 
sale, evenimentele cele mai importante cu privire la Isus: de la intrupare pana la 
inaltare nu au existat. Dar nu neaga in mod direct existenta istorica a lui Isus dar 
spune ca important este Cristos si kerigma. Important este rolul existential al 
predicii lui Isus si al apostolilor. Important este ca am fost justificati si indreptatiti 
de Cristos. Concluziile la care a ajuns prin demitizare nu le accepta nici el, de aceea 
spune ca important nu este Isus istoric ci Cristos al credintei. 

Bultmann este criticat de teologii protestanti printre care Kasemann si de cei 
catolici, printre care si Joseph Ratzinger. Acestia sustin identitatea dintre Isus al 
istoriei si Cristos al credintei. Kasemann sustine ca viata lui Isus este parte 
constitutive a credintei noastre pentru ca Cristos al credintei si Isus al istoriei este o 

27 Cf. J. Ratzinger, Introducere in cretinism. Prelegeri despre Crezul apostolic, 134-135. 

28 Cf. J. Ratzinger, Introducere in crestinism. Prelegeri despre Crezul apostolic, 142. 

29 J. Ratzinger, Introducere in crestinism. Prelegeri despre Crezul apostolic, 143. 



singura persoana. Joseph Ratzinger sustine ca acceptarea credintei nu este 
acceptarea unui sistem ci acceptarea unei persoane, care este insasi Cuvantul. 
Persoana lui Isus este invatatura sa, iar invatatura sa este el insusi. 

